Lav et referat af nedenstående tekst:

Tekst:
Ni sekunder adskiller Jonas Vingegaard og Tadej Pogacar som nummer 1 og 2 i Tour de France-klassementet. Lørdag og søndag venter 10 kategoriserede stigninger i alt, og det fryder danskeren. - Det er de etaper, jeg har set mest frem til. Hvorfor? - Det er det, der generelt passer mig godt. Når det er hårdt, udmarvende og lange dage. Det kan jeg godt lide. - Specielt, når det bliver varmt, og jeg tror, at det bliver ret varmt i morgen (lørdag, red.). Så derfor ser jeg frem til de næste dage, siger Jonas Vingegaard til TV 2 Sport. Få et overblik over, hvad der venter på 14 . og 15. etape ved at klikke på den blå tekst. Vingegaards tendens skræmmer holdkammerat På Jumbo-Visma er de også klar over, at de næste etaper kan blive afgørende. Holdkammeraten Dylan van Baarle fortæller, at holdet har stor tiltro til den vævre, danske klatrer. - Det er en interessant kamp. Jonas ser godt ud. Han har selvtillid, og vi tror på ham. Jeg tror, vi kan se frem til en god duel i weekenden. Jonas Vingegaard siger altid, at det er bedre for ham, jo hårdere etapen er. Hvad betyder det for jeres tro på ham inden weekenden? - Han præsterer bedre på de hårde etaper, så han er heldig med det, der venter i weekenden. Det bliver superhårdt, og det er til fordel for ham, siger van Baarle. Du kan se begge etaper på TV 2 og TV 2 Play . Lørdag er det med start fra klokken 13.05.

Referat:
14. og 15. etape er fyldt med bjerge.